CELEX: 62014TA0080
Language: hu
Date: 2016-09-15 00:00:00
Title: T-80/14. sz. ügy: A Törvényszék 2016. szeptember 15-i ítélete – PT Musim Mas kontra Tanács („Dömping — Indonéziából származó biodízel behozatala — Az ideiglenes dömpingellenes vámok végleges beszedése — Végleges dömpingellenes vámok — Védelemhez való jog — Az 1225/2009/EK rendelet 2. cikkének (5) bekezdése — Rendes érték — Előállítási költség”)

31.10.2016   
            
            
               HU
            
            
               Az Európai Unió Hivatalos Lapja
            
            
               C 402/28
            
         A Törvényszék 2016. szeptember 15-i ítélete – PT Musim Mas kontra Tanács
   (T-80/14. sz. ügy) (1)
   
   ((„Dömping - Indonéziából származó biodízel behozatala - Az ideiglenes dömpingellenes vámok végleges beszedése - Végleges dömpingellenes vámok - Védelemhez való jog - Az 1225/2009/EK rendelet 2. cikkének (5) bekezdése - Rendes érték - Előállítási költség”))
   (2016/C 402/30)
   Az eljárás nyelve: angol
   
      Felek
   
   
      Felperes: PT Perindustrian dan Perdagangan Musim Semi Mas (PT Musim Mas) (Medan, Indonézia) (képviselők: J. García-Gallardo Gil-Fournier és A. Verdegay Mena ügyvédek, valamint C. Humpe solicitor)
   
      Alperes: az Európai Unió Tanácsa (képviselők kezdetben: S. Boelaert, később: H. Marcos Fraile meghatalmazottak, segítőik: R. Bierwagen és C. Hipp ügyvédek)
   
      Az alperest támogató beavatkozók: Európai Bizottság (képviselők: J.-F. Brakeland, M. França és A. Stobiecka-Kuik meghatalmazottak) és a European Biodiesel Board (EBB) (Brüsszel, Belgium) (képviselők: O. Prost és M.-S. Dibling ügyvédek)
   
      Az ügy tárgya
   
   Az Argentínából és Indonéziából származó biodízel behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2013. november 19-i 1194/2013/EU tanácsi végrehajtási rendelet (HL 2013. L 315., 2. o.) részleges megsemmisítése iránt az EUMSZ 263. cikk alapján benyújtott kérelem.
   
      Az ítélet rendelkező része
   
   
               1)
            
            
               A Törvényszék megsemmisíti az Argentínából és Indonéziából származó biodízel behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2013. november 19-i 1194/2013/EU tanácsi végrehajtási rendelet 1. és 2. cikkét annyiban, amennyiben azok a PT Perindustrian dan Perdagangan Musim Semi Masra (PT Musim Mas) vonatkoznak.
            
         
               2)
            
            
               Az Európai Unió Tanácsa maga viseli a saját költségeit, valamint a PT Musim Mas részéről felmerült költségeket.
            
         
               3)
            
            
               Az Európai Bizottság és a European Biodiesel Board (EBB) maguk viselik a saját költségeiket.
            
         
      (1)  HL C 102., 2014.4.7.